
IV. 



Mănăstirea Putnei. 



Analele Moldovei, redactate de călugări din mănăstirea Putna, cari legau 
insemnarile lor de acelea făcute mai de mult in Bistriţa lui Alexandru-cel-Bun, 
mărturisesc ca zidirea lăcaşului lor s'a inceput la 4 Iunie, - după alte versiuni: 10 sau 20 
Iulie - 1466. Se lucra multa vreme la dansa si numai după biruinţa asupra Tătarilor, la 3 
Septembre 1469, se făcu sfinţirea, fiind de fata intreg clerul moldovenesc. La 1471, 
Ştefan, care obişnuia deci sa petreacă si in casele domneşti de la Putna, datează de aici o 
danie către Pobrata. 

Clădirea sfânta a Putnei e astăzi foarte mult schimbata, afara de o ultima reparaţie 
care i-a dat un lustru de noutate cel puţin jignitor. In veacul al XVIII-lea a dres-o 
Mitropolitul Iacov, după ce in al XVII-lea ea fusese prefăcuta adaugindu-i-se acel ciubuc, 
acel colac impleticit care numai in aceasta epoca impodobeste liniile bisericilor 
moldoveneşti; cele trei mari fereşti gotice ornate ale pridvorului ne trimet la epoca lui 
Petru Rares si a lui Alexandru Lapusneanu, cari vor fi avut si ei de lucru aici, la locul de 
ingropare al lui Ştefan, tatăl unuia si bunicul celuilalt. 

In forma ei de la inceput insa, mănăstirea trebuie sa se fi infatisat mai mica si mult 
mai simpla, - fiind si cea dintaiu incercare a lui Ştefan, ca ziditor de asemenea lăcaşuri. 
Un pridvor ingust, in care se intra, nu prin paretele din fata, ci prin cel din dreapta, 
străbătut de o usa joasa având cadru gotic de linii care se taie intre ele in unghiuri drepte 
la capete, iar la mijloc se apropie unele de altele prin salturi in zigzag, printr'un sir de 
mici arcuiri. Usa gotica mai mare, cu linii care se incoarda pentru a se atinge sus, intr'o 
intalnire de ogiva rupta. Tinda a femeilor, umbroasa, in care abia se descopăr chipurile de 
sfinţi, zugrăviţi in colori intunecate, de albastru si vânat mai ales. Un naos mai larg, 
având la dreapta si la stânga strane. Un altar incheind crucea pe care o alcătuieşte intreaga 
zidire. Pe afara ferestuici in acelaşi stil ca si usa de intrare. Contraforturi, razimatori de 
piatra cioplita, sprijină zidurile, făcute din cărămida aparenta, une ori smălţuita verde si 
galben, care alternează cu piatra, săpate de firide ce se intind de obiceiu intr'o singura 
desfăşurare de la temelia de piatra pana supt streşina de sindila ridicata sus si aplecata 
pentru scurgerea uşoara a ploilor dese prin aceste vai de Carpati. Discuri de smalţ, cu 
stema terii, cu zmei incununati, cu ostaşi, cu alte chipuri ce nu se pot desluşi, se infig la 
intalnirea arcelor, la linia de supt coperis, precum si pe turnul unic, suptire, care se ridica 
pe o dibace potriveala arhitectonica, special moldoveneasca, de-asupra naosului. Un 
puternic turn de clopotniţa, răsărit din mijlocul zidului de imprejmuire, are aceleaşi 
podoabe de piatra săpata si discuri colorate, galbene, brune, albastre, verzi. "Maistori" 
din Ardeal, Saşi, din scoală celor cari lucraseră biserica lui Ioan Hunyadi la Santimre ori 
biserica de la Feleac, langa Cluj, in epoca lui Matias Corvinul, dăduseră Moldovei 
aceasta noua podoaba de arta. 

Putna avu in fruntea ei, de la inceput, un egumen ieromonah, un "popa", căruia i 
se da de obiceiu titlul de "arhimandrit", - "arhimandriţi" se numesc apoi, in 1470, si 



egumenii de Bistriţa si Neamţ, - care nu se mai intalneste la noi pana in aceşti ani. 
Arhimandritul Ioasaf, pe urma Paisie cel scurt, Spriridon si Siluan păstoresc astfel asupra 
călugărilor si preoţilor din satele ce sânt inchinate mănăstirii, - luând "dajdea" pentru 
"prescuri", "lumânări", "grăunte", "hârtie", ingrijindu-se de buna starea in toate privintile 
a bisericilor si având si judecarea păcatelor duhovniceşti, pentru care se lua gloaba. Se 
poate ca, măcar supt Ştefan insusi, acest arhimandrit sa nu fi fost supus poruncilor 
Vladicai, fiind el insusi, ca si egumenul Tismenei oltene, un fel de Vlădica. 

Si mai departe călugării caligrafi lucrară in mănăstirea Neamţului, dar odată cu 
intemeierea Putnei sarcina scrierii letopiseţului Domniei si al terii trecu de la Bistriţa mai 
veche la noua mănăstire domneasca. Astfel, intr-un stil mai larg, ici si colo cu oarecare 
avânt, se puse pe hârtie povestea isprăvilor lui Ştefan intemeietorul. S'ar părea ca Putna a 
dat Moldovei, in Domnia lui Bogdan- Vodă Orbul, când acuma Ştefan se odihnia supt 
lespezile bisericii sale, un Mitropolit, pe David, care muri la l-iu April 1509, dar e vorba, 
cred, de un Vlădica străin, poate muntean. 



